## Saksnr: 6/24

## Sakstype: Vedtakssak

## Sakstittel: Rekrutteringsform for ny instituttleder for perioden 2025-2028

Vi viser til diskusjonssak 3/24 om rekruttering av instituttleder for perioden 2025-2028 hvor fordeler og ulemper ved valg og utlysning ble diskutert.

Administrasjonen har innhentet supplerende informasjon knyttet til konkrete spørsmål fra rådet som er sendt til rådet per epost 26. februar 2024

## Utdyping av instituttrådets rolle ved valg og utlysning

**Rekruttering gjennom valg**

Instituttrådets rolle ved valg avsluttes idet vedtak om valg som rekrutteringsform er fattet. Det

videre arbeidet med valget overtas av valgstyre og valgkomité, som oppnevnes av fakultetsstyret.

**Rekruttering gjennom utlysning**

Ved rekruttering gjennom utlysning av stillingen vil instituttrådet:

* fremme forslag på kunngjøring og stillingsbeskrivelse for stillingen til fakultetsstyret. Stillingen kunngjøres deretter.
* oppnevne evaluerings-/ intervjugruppe som foretar utvelgelse av aktuelle kandidater, gjennomfører intervjuer og utarbeider utkast til innstilling. Det forutsettes at intervjugruppen settes sammen på en slik måte at kravene til en helhetlig vurdering av både faglig bakgrunn, ledelsesmessig kompetanse og personlig egnethet kan vurderes på en god måte.
* godkjenne endelig innstilling, som oversendes fakultetsstyret som fatter vedtak i saken.

## Utdypende om organisering, valgbarhet og stemmerett ved valg

*Valgstyret* sørger for at valgene gjennomføres i henhold til UiOs valgreglement, overvåker

valgoppgjør og treffer alle avgjørelser som ikke er tillagt annet organ i forbindelse med valgene.

*Valgkomiteen* sørger for at stillingsbeskrivelse er kjent for både velgere og potensielle kandidater, og

at kandidatene presenteres på en måte som gir velgerne et godt grunnlag for å vurdere deres

kvalifikasjoner for rollen. Komiteen skal selv aktivt søke etter egnede kandidater. Hvert medlem av

komiteen har selvstendig forslagsrett. Valgkomiteen skal bestå av en student, en teknisk-administrativ tilsatt og to vitenskapelig tilsatte fra fakultetet. Det kan oppnevnes varamedlem for det

enkelte komitémedlem.

*Forslag til kandidater*: Enhver som har stemmerett ved et valg, kan fremme forslag på enhver valgbar

person innenfor egen stemmerettsgruppe. Et kandidatforslag skal fremsettes skriftlig overfor

valgstyret, og skal være underskrevet av minst 5 personer med stemmerett ved valg på

instituttleder/stedfortreder for instituttleder. Ingen kan underskrive på mer enn ett forslag til samme

verv.

*Valgoppgjør*: Ved opptellingen til instituttledervalg gis stemmene fra de ulike gruppene tilsvarende

vekt som ved valg av rektor. Stemmene telles særskilt i følgende tre grupper, og vektes slik:

* ansatte: 75%
* studenter: 25 %

Et eventuelt valg vil gjennomføres høsten 2024.

For utdypende beskrivelser, se [UiOs valgreglement](https://www.uio.no/om/regelverk/orgadm/valgreglement.html).

## Om instituttrådets sammensetning og vedtaksdyktighet

Beslutningen om rekrutteringsform fattes gjennom vedtak i instituttrådet på møte 20. mars. Vedtak

fattes gjennom stemmetegn. Rådet er vedtaksdyktig dersom flere enn halvparten møter opp og avgir

stemme, dvs. minimum 5 representanter. Ved stemmelikhet er møteleders (instituttleders) stemme avgjørende.

Sammensetningen av instituttrådet er som følger:

Leder: Lene Frost Andersen

Representanter for teknisk/administrativt ansatte:

Kristin Larsen Sand

Knut Rekdahl

1. vara: Ingunn Mørk Jemstad

2. vara: Jarle Graff

Representanter for fast vitenskapelig ansatte:

Kåre-Olav Stensløkken

Hanne Cathrine Lie

Ragnhild Eskeland

1. vara: Inger Olaug Ottestad

2. vara Coen Campstejn

3. vara Svend Davanger

Representant for midlertidig vitenskapelig ansatte:

Laura Bojarskaite

1. vara: Sigrid Ottestad-Hansen

Studentrepresentanter:

Thorbjørn Brun Skammelsrud

## Forslag til vedtak

Enten:

«Instituttleder for perioden 2025-2028 rekrutteres gjennom valg.»

eller:

«Instituttrådet ved IMB anbefaler for Fakultetsstyret og Universitetsstyret at instituttleder ved IMB for perioden 2025-2028 rekrutteres gjennom kunngjøring av stillingen.»